Mungkin sesetengah ibu bapa anggap dengan cara membuka aib anak dapat mewujudkan rasa rendah diri.
Jangan lupa follow channel Telegram TRPbm untuk updates terkini, relevan dan menarik!
Bila dah dua tahun tak dapat raya bersama, mesti ada yang lama tak berjumpa dengan ahli keluarga lain yang tinggal berjauhan.
Dulu masa kali terakhir jumpa, masih bujang. Sekarang tahu-tahu dah ada dua orang anak. Jadi, musim perayaan inilah baru dapat kenalkan cahaya mata dengan kenalan dan ahli keluarga yang lain.
Namun dalam sesi perkenalan itu, mungkin ada sesetengah individu yang kurang beri perhatian terhadap layanan mereka terhadap anak-anak terutamanya mereka yang baru bergelar ibu bapa.
Jangan buka aib anak depan orang lain
Menerusi perkongsian oleh seorang pengguna Twitter (aindzaya), dia telah berkongsi kisah yang boleh diambil pengajaran oleh semua ibu bapa di luar sana dalam menjaga perasaan anak-anak.
Kisahnya bermula apabila si suami memberi teguran secara spontan di dalam kereta tentang tindakan membuka aib anak di hadapan orang lain.
One the way balik office semalam, dalam kereta, "Sayang sy nak remind ni, kita remind each other. Kita ada buat silap dengan Dahlia dan saya tak nak kita teruskan habit ni. Lepas ni kalau orang puji Dahlia bagus, pandai dan behave. Kita jangan buka aib dia kat orang yang memuji." pic.twitter.com/asYQn4MxjF— aindzaya (@aindzaya) May 10, 2022
Bila diingat semula, ramai yang memuji sikap anaknya bernama Dahlia yang baru sahaja berusia 11 bulan tetapi sudah pandai menjaga tingkah laku seperti tidak merengek, mengutip segala benda kecil yang dijumpai dan sebagainya.
Aku terdetik nak cakap pasal ni kerana sepanjang raya ni berjalan rumah sanak saudara ramai yang memuji Dahlia behave, pandai, bagus, tak tantrum, tak mengutip, matured tak macam 11 bulan.— aindzaya (@aindzaya) May 10, 2022
Namun secara tidak sengaja, wanita tersebut membalas pujian berkenaan dengan membuka aib anaknya yang dikatakan hanya bersikap baik di hadapan orang sahaja.
Tapi dalam tak sedar terbuka aib Dahlia yang masih bayi ini, "eh!! mana ada! depan orang je! kat rumah ni merata mengutip, menjerit, menangis jerit kuat"— aindzaya (@aindzaya) May 10, 2022
Sebagai ibu bapa, sikap membuka aib anak di hadapan orang pastinya ingin dielakkan supaya tidak dibiasakan sehingga mereka sudah dewasa. Ingat, anak-anak pun ada hati dan perasaan juga. Risau kalau mereka terasa.
Orang kemain puji, aku pi buka aib dia. Ni kalau terbiasa sampai Dahlia dah besar panjang bila orang puji Dahlia, "bagusnya anak dara ni, sopan santun pandai basuh pinggan, menyantuni tetamu, memasak"— aindzaya (@aindzaya) May 10, 2022
Aku mesti dah terbiasa, "eh mana ada! kat rumah ni sekali suruh sekali buat. Nakal, degil, tak dengar cakap macam adik dia, asyik tengok Neflix je. Depan orang je ni"— aindzaya (@aindzaya) May 10, 2022
Ibu bapa juga perlu jaga maruah anak
Sebagai ibu bapa, sudah menjadi tanggungjawab kita untuk melindungi dan menjaga maruah mereka. Biarlah kelemahan mereka hanya kita sahaja yang tahu.
MashaAllah. Maafkan mommy & daddy sayang. Kami lebih berhati hati menyusun kata kata lepas ni. Kalau Dahlia dah faham pasti terkilan apa yang didengarnya. Sedangkan itu aib dia.— aindzaya (@aindzaya) May 10, 2022
Tanggungjawab kami untuk melindungi Dahlia bukan berbangga dengan kelemahan dia.
Mungkin sesetengah ibu bapa membuka aib anak ketika mereka mendapat pujian kerana tidak mengetahui cara yang tepat untuk memberi respon jika dilontarkan dengan kata-kata manis daripada orang ramai.
Tanpa disangka, sikap merendah diri dengan cara membuka aib anak itu telah mengguris hati dan perasaan cahaya mata kita.
Apa yang kami cakap mungkin dapat membuatkan diri kami kelihatan rendah diri ketika dipuji, tapi lebih kepada menghiris perasaan Dahlia bila didengar.— aindzaya (@aindzaya) May 10, 2022
Apabila sentiasa diulang-ulang, ini menyebabkan mereka percaya anak hilang terhadap ibu bapa yang dianggap tak menghargai mereka
Cara untuk beri respon bila anak dipuji orang ramai
Solusi kepada masalah ini adalah ibu bapa perlu mempelajari cara untuk memberi respon yang baik ketika anak-anak dilontarkan dengan pujian dari orang ramai.
Antaranya adalah seperti berikut:
- Ucap terima kasih dan alhamdulillah.
- Puji semula anak secara bersederhana dan peluk mereka.
- Samakan sikap rajin anak dengan individu lain.
- Senyum sahaja.
- Tukar topik lain.
- Diam kalau tak tahu nak beri respon apa.
Bila orang lain puji anak kita, sebagai ibu bapa patutnya gembira dan bersyukur kerana keberadaan anak kita memberi kegembiraan kepada orang lain. Anak pun cerminan ibu bapa, ya tak?
Semoga kita semua sentiasa berusaha untuk menjadi ibu bapa yang terbaik kepada anak-anak dan membentuk keluarga yang bahagia.